ཕྱི་ལོ་༢༠༡༨ཟླ་༡༡ཚེས་༡༩རེས་གཟའ་ཟླ་བ།༄༅།།བོད་ཀྱི་བླ་ན་མེད་པའི་དབུ་ཁྲིད་སྤྱི་ནོར༸གོང་ས་༸སྐྱབས་མགོན་ཆེན་པོ་མཆོག་གིས་ཕྱི་ལོ་༢༠༡༨ཟླ་༡༡ཚེས་༡༧ཉིན་གྱི་སྔ་དྲོ་ཉི་ཧོང་གི་རྒྱལ་ས་ཊོ་ཀེ་ཡོ་ནང་རྟེན་གཞི་བྱས་པའི་ཧི་བྷི་ཡ་ཟློས་གར་ཚོགས་ཁང་དུ་ང་ཚོ་ཁྱིམ་ཚང་གཅིག་གི་མི་ཡིན་ཞེས་པའི་བརྗོད་གཞི་གཞིར་བཞག་ཐོག་གཞོན་སྐྱེས་གཙོ་བོར་གྱུར་བའི་དད་ལྡན་མང་ཚོགས་རྣམས་ལ་བཀའ་སློབ་སྩལ་དོན།མཆེད་གྲོགས་ཕོ་མོ་རྣམ་པ།ངོས་ཀྱིས་བསམ་ཚུལ་དང་ཉམས་མྱོང་ཁྱེད་རྣམ་པ་ཚོར་བརྗེ་རེས་བྱེད་རྒྱུའི་གོ་སྐབས་བྱུང་བར་ངོས་རང་ཧ་ཅང་དགའ་པོ་བྱུང་།ངོས་རང་ས་ཕྱོགས་གང་དུ་ཕྱིན་ཡང་འཛམ་གླིང་ན་མི་དུང་ཕྱུར་བདུན་ཅུ་ཡོད་པ་ཚང་མ་ལུས་སེམས་དང་མྱོང་ཚོར་གྱི་ཆ་ནས་གཅིག་གྱུར་ཡིན་པ་རྗོད་ཀྱི་ཡོད།སེམས་ཅན་ཐམས་ཅད་བདེ་བ་འདོད་པ་དང་སྡུག་བསྔལ་མི་འདོད་པ་གཅིག་གྱུར་རེད།རྒྱས་པ་འདིར་གཟིགས་རོགས་གནང་།